# Mitsuko Aoyama

Mitsuko Thekla Maria, Coudenhove-Kalergiko kondesa (alemanez: Mitsuko Thekla Maria Gräfin von Coudenhove-Kalergi), jaiotzez Mitsuko Aoyama (japonieraz: 青山みつこ, Aoyama Mitsuko) , (Ushigome, 1874ko uztailaren 7a – Mödling, 1941eko abuztuaren 27a) Heinrich von Coudenhove-Kalergi Austria-Hungariako Inperioko diplomazialariaren emaztea izan zen, Europara emigratu zuen lehen japoniarretako bat.

## Bizitza

Kihachi Aoyama merkatariaren hirugarren alaba zen. 17 urte zituela, Heinrich von Coudenhove (1903tik aurrera, Coudenhove-Kalergi) diplomaziolaria ezagutu zuen. 1892ko martxoaren 16an ezkondu ziren Tokion. Aitak Mitsuko jaraunspenik gabe utzi zuen eta etxera itzultzea debekatu zion. Mitsuko katolizismora konbertitu zen eta Francois A. Ligneul apaizak bataiatu zuen Japonian.
1893ko irailaren 16an lehen semea izan zuen, Johannes.
1896an, atzerriko diplomazialarien beste emazteekin batera, Mitsuko Aoyamak Eishō enperatrizak emandako entzunaldi batean parte hartu zuen.
Orduan, bikotea Europara itzuli zen. Han, Mitsuko eta haren bi semeak, Johannes eta Richard, arduratu ziren Bohemiako Ronspergen familia-jabetzak kudeatzeaz. Mitsukok frantsesa, alemana, matematika, geografia eta historia ikasi zituen, Heinrichekiko etsaitasunari aurre egiteko, emazte atzerritarrarekin itzultzeari dagokionez. Beste bost seme-alaba izan zituzten. 1906ko maiatzaren 14an Heinrich hil zen, eta Mitsuko arduratu zen haurren jabetzez eta heziketaz, jurisprudentzia eta ekonomia ikasten ari zen bitartean.
Bere bigarren semeak Ida Roland aktorearekin ezkontzea erabaki zuenean, Mitsuko biziki haserretu zen eta ezkontzea debekatu egin zien, aktore lanbidea ez baitzen oso duintzat jotzen Japonian.
Ez zen inoiz Japoniara itzuli. 1941ean hilzen eta Hietzingeko hilerrian lurperatu zuten.
Japonian oso ezaguna da. Badago berari eskainitako hainbat film eta musikal bat.

## Seme-alabak

* Johann Evangelist Virgilio, Coudenhove-Kalergiko kondea (1893-1965), Tokion jaiotakoa
* Richard Nikolaus, Coudenhove-Kalergiko kondea (1894-1972), Tokion jaiotakoa
* Gerolf Joseph Benedikt Maria Valentin Franz Coudenhove-Kalergi (1896-1978), Pragan jaiotakoa
* Elisabeth Maria Anna Coudenhove-Kalergi (1898-1936), Austria-Hungarian jaiotakoa
* Olga Marietta Henriette Maria Coudenhove-Kalergi (1900-1976), Austria-Hungarian jaiotakoa
* Ida Friederike Görres (jaiotzez Elisabeth Friederike Coudenhove-Kalergi, 1901–1971), Ronspergen jaiotakoa
* Karl Heinrich Franz Maria Coudenhove-Kalergi (1903-1987), Austria-Hungarian jaiotakoa

## Iruditegia

* Mitsuko Aoyama eta Heinrich von Coudenhoveren ezkontzako argazkia (1892)
* Mitsuko Aoyamaren hil-mezua (1941)
* Hilobia

## Erreferentziak

* ↑ (Japonieraz) Tozawa, Hidenori. «ミツコ・クーデンホーフ・カレルギーの生涯 (1)" ミツコ・クーデンホーフ・カレルギー (青山光子)» Richard Coudenhove-Kalergi Forum (Noiz kontsultatua: 2023-12-25).
* 1 2 (Japonieraz) Tozawa, Hidenori. «ミツコ・クーデンホーフ・カレルギーの生涯 (2)» Richard Coudenhove-Kalergi Forum (Noiz kontsultatua: 2023-12-25).
* 1 2 (Japonieraz) Tozawa, Hidenori. «ミツコ・クーデンホーフ・カレルギーの生涯 (3)» Richard Coudenhove-Kalergi Forum (Noiz kontsultatua: 2023-12-25).
* ↑ (Alemanez) «Gräfin Mitsuko (Maria Thekla) Coudenhove - Kalergi» Stadtmuseum Mödling jatorrizkotik artxibatua (artxibatze data: 2015-12-27) (Noiz kontsultatua: 2023-12-25).
* ↑ (Alemanez) Coudenhove-Kalergi, Barbara. «Sojasauce auf dem Grab» Die Presse 2008-07-25 (Noiz kontsultatua: 2023-12-25).
* 1 2 (Alemanez) Bauer, Franz. «Familie Coudenhove» Paneuropa Union jatorrizkotik artxibatua (artxibatze data: 2016-03-03) (Noiz kontsultatua: 2023-12-25).
* ↑ (Japonieraz)(Ingelesez) «Home» MCK Michael Coudenhove-Kalergi Official Web Site jatorrizkotik artxibatua (artxibatze data: 2014-10-31) (Noiz kontsultatua: 2023-12-25).

## Kanpo estekak

* Datuak: Q112862
* Multimedia: Mitsuko Coudenhove / Q112862